
Narva Linnavolikogu 26.04.2007 otsuse nr 152
„Munitsipaaleluruumi Vassili Gerassimovi tn 4-84 Narvas

võõrandamisele mittekuuluvaks“ kehtetuks tunnistamine

1.  Asjaolud ja menetluse käik

Narva linna omandis on asustamata ühetoaline korter aadressil Vassili Gerassimovi  tänav 4-84, Narva (üldpind 27,8 m2). 

Vassili Gerassimovi  tänav 4-84, Narva, asuv munitsipaaleluruum on Narva Linnavolikogu 26.04.2007.a.  otsusega nr 152 tunnistatud võõrandamisele mittekuuluvaks.
Narvas Vassili Gerassimovi  tänav 4-84 asuva munitsipaaleluruumi tehniline seisund nõuab investeeringute tegemist. Arvestades nimetatud korteri üldandmeid, iseloomustust, tehnilist seisukorda ja võlgnevuse summat on otstarbekas võõrandada nimetatud eluruum  avalikul suulisel enampakkumisel. 

Eluruumi võõrandamiseks avalikul suulisel enampakkumisel tuleb esmalt tunnistada kehtetuks Narva Linnavolikogu 26.04.2007.a. otsus nr 152. 

Nimetatud küsimus vaadati läbi 14.02.2019 toimunud Narva Linnavalitsuse eluasemekomisjoni koosolekul, kus otsustati teha Narva Linnavolikogule ettepanek tunnistada vastav otsus kehtetuks. 
2. Õiguslikud alused
Haldusmenetluse seaduse  §64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus

Tunnistada kehtetuks Narva Linnavolikogu 26.04.2007 otsus nr 152
„Munitsipaaleluruumi Vassili Gerassimovi  tänav 4-84 Narva võõrandamisele mittekuuluvaks 
tunnistamine“.

4. Rakendussätted 

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

Tarmo Tammiste

Linnapea






Ants Liimets



Linnasekretär

